Ericu950/Stoicheia-meter-silver huggingface dataset:
οὐ προσήκει δέ , ὦ ἄνδρες δικασταί , οὐδένα ἀνθρώπων ἔχειν τὸν κλῆρον τὸν Ἁγνίου ἐξ ἑτέρου οἴκου ὄντα , ἕως ἄν τις λείπηται τῶν γενομένων ἐν τῷ οἴκῳ τῷ Ἁγνίου , οὐ δ ἐκβάλλειν βίᾳ , ὅπερ οὗτοι διαπράττονται , γένει τε ἀπωτέρω ὄντες καὶ οὐκ ἐν τῷ αὐτῷ οἴκῳ .
τοῦτο γάρ ἐστιν , ὦ ἄνδρες δικασταί , ᾧ παρεκρούσατο Θεόπομπος ὁ τουτουὶ πατὴρ Μακαρτάτου .
τίνες οὖν οἱ λοιποί 0 ;
οἱ ἔτι νῦν ὄντες ἐν τῷ οἴκῳ τῷ Ἁγνίου , Φυλομάχη τε ἡ ἐμὴ γυνή , Εὐβουλίδου δὲ θυγάτηρ οὖσα τοῦ ἀνεψιοῦ τοῦ Ἁγνίου , καὶ οὑτοσὶ ὁ παῖς ὁ εἰσηγμένος εἰς τὸν οἶκον τὸν Εὐβουλίδου καὶ Ἁγνίου 0 .
θεόπομπος δὲ ὁ τουτουὶ πατὴρ Μακαρτάτου , οὐκ ὢν τοῦ οἴκου τοῦ Ἁγνίου , ἐψεύσατο πρὸς τοὺς δικαστὰς ὑπερμέγεθες ψεῦδος περί τε τῆς Φυλομάχης τῆς τοῦ Πολέμωνος ἀδελφῆς , τηθίδος δὲ Ἁγνίου , ὅτι οὐκ ἦν τῷ Πολέμωνι τῷ τοῦ Ἁγνίου υἱεῖ ὁμοπατρία καὶ ὁμομητρία ἀδελφή , καὶ πάλιν προσποιούμενος τοῦ αὐτοῦ οἴκου εἶναι Ἁγνίᾳ , ὁ οὐδεπώποτε γενόμενος 0 .
ταῦτα δὲ πάντα ἀδεῶς ἔλεγεν ὁ Θεόπομπος , μάρτυρα μὲν οὐδένα παρασχόμενος , ὅστις ἔμελλεν ὑπεύθυνος ἡμῖν ἔσεσθαι , συνομολογοῦντας δ ἑαυτῷ ἔχων τοὺς κοινωνούς , οἳ ἦσαν ἀλλήλοις συναγωνισταὶ καὶ ἅπαντα ἔπραττον κοινῇ , ὅπως ἀφέλωνται τὴν γυναῖκα τὴν τουτουὶ μητέρα τοῦ παιδὸς τὸν κλῆρον , ὃν αὐτῇ ὑμεῖς ἐψηφίσασθε .
βούλομαι οὖν , ὦ ἄνδρες δικασταί , περὶ ὧν εἴρηκα πρὸς ὑμᾶς , μαρτυρίας παρασχέσθαι , πρῶτον μὲν ὡς ἐνίκησεν τοῦ κλήρου τοῦ Ἁγνίου ἡ Εὐβουλίδου θυγάτηρ Φυλομάχη , γένει οὖσα ἐγγυτάτω , ἔπειτα περὶ τῶν ἄλλων ἁπάντων .
ἀναγίγνωσκε τὴν μαρτυρίαν .
μαρτυροῦσι παρεῖναι πρὸς τῷ διαιτητῇ ἐπὶΝικοφήμου ἄρχοντος , ὅτε ἐνίκησε Φυλομάχη ἡ Εὐβουλίδου θυγάτηρ τοῦ κλήρου τοῦ Ἁγνίου τοὺς ἀμφισβητοῦντας αὐτῇ πάντας .
ὅτι μὲν ἐνίκησεν ἡ Εὐβουλίδου θυγάτηρ τοῦ κλήρου τοῦ Ἁγνίου , ἀκηκόατε , ὦ ἄνδρες δικασταί .
καὶ αὕτη ἐνίκησεν οὐδεμιᾷ παρασκευῇ ἀδίκῳ οὐ δὲ συνωμοσίᾳ , ἀλλ ὡς οἷόν τε δικαιότατα , ἐπιδειξάντων ἡμῶν ὅτι γένει ἐγγυτάτω ἦν Ἁγνίᾳ , οὗ ἐστιν ὁ κλῆρος , ἀνεψιοῦ παῖς οὖσα πρὸς πατρὸς καὶ ἐκ τοῦ οἴκου οὖσα τοῦ Ἁγνίου 0 .
ἐπειδὰν οὖν λέγῃ Μακάρτατος , ὅτι ἐνίκησεν ὁ πατὴρ αὐτοῦ Θεόπομπος τοῦ κλήρου τούτου , ὑπολαμβάνετε αὐτῷ ὑμεῖς , ὦ ἄνδρες δικασταί , ὅτι καὶ ἡ γυνὴ ἐνίκησεν πρότερον ἢ Θεόπομπος ὁ τουτουὶ πατήρ , καὶ ὅτι δικαίως ἐνίκησεν ἡ γυνὴ ἐκ τοῦ οἴκου οὖσα τοῦ Ἁγνίου , Εὐβουλίδου θυγάτηρ οὖσα , τοῦ ἀνεψιοῦ τοῦ Ἁγνίου , ὁ δὲ Θεόπομπος ὅτι οὐκ ἐνίκησεν , ἀλλὰ παρεκρούσατο , οὐκ ὢν ἐκ τοῦ οἴκου τὸ παράπαν τοῦ Ἁγνίου 0 .
ταῦτα αὐτῷ ὑμεῖς , ὦ ἄνδρες δικασταί , ὑπολαμβάνετε , καὶ ὅτι τὸν παῖδα τουτονὶ Εὐβουλίδην , τὸν Εὐβουλίδου υἱόν , Ἁγνίου δέ , οὗ ἐστιν ὁ κλῆρος , ἀνεψιοῦ παῖδα πρὸς πατρός , οὔ τε Θεόπομπος ὁ Μακαρτάτου πατὴρ οὔ τε ἄλλος οὐδεὶς πώποτε ἀνθρώπων ἐνίκησεν 0 1 .
νυνὶ δ ἐστὶν ὁ ἀγὼν καὶ ἡ διαδικασία περὶ τοῦ κλήρου τοῦ Ἁγνίου τῷ Εὐβουλίδου υἱεῖ τούτῳ καὶ Μακαρτάτῳ τουτῳὶ τῷ Θεοπόμπου υἱεῖ ·
καὶ ὁπότερος τούτων δικαιότερα λέγειν δόξει καὶ κατὰ τοὺς νόμους μᾶλλον , δῆλον ὅτι τούτῳ ὑμεῖς οἱ δικασταὶ προσθήσεσθε 0 .
ἀναγίγνωσκε τὰς μαρτυρίας τὰς ὑπολοίπους , πρῶτον μὲν ὅτι ἡ Φυλομάχη ἡ τοῦ Ἁγνίου τηθὶς ἀδελφὴ ἦν ὁμοπατρία καὶ ὁμομητρία τῷ Πολέμωνι τῷ Ἁγνίου πατρί ·
ἔπειτα τὰς ἄλλας ἁπάσας ἀναγνώσεται τὰς περὶ τοῦ γένους .
μαρτυροῦσι δημόται εἶναι Φιλάγρῳ τῷ Εὐβουλίδου πατρὶ καὶ Πολέμωνι τῷ πατρὶ τῷ Ἁγνίου , καὶ εἰδέναι Φυλομάχην τὴν μητέρα τὴν Εὐβουλίδου νομιζομένην ἀδελφὴν εἶναι Πολέμωνος τοῦ πατρὸς τοῦ Ἁγνίου ὁμοπατρίαν καὶ ὁμομητρίαν , καὶ μηδενὸς πώποτ ἀκοῦσαι ὡς γένοιτο ἀδελφὸς Πολέμωνι τῷ Ἁγνίου .
ΑλλΗ 0 .
μαρτυροῦσιν Οἰνάνθην , τὴν μητέρα τοῦ πάππου τοῦ ἑαυτῶν Στρατωνίδου , ἀνεψιὰν εἶναι ἐκ πατραδέλφων Πολέμωνι τῷ πατρὶ τῷ Ἁγνίου , καὶ ἀκούειν τοῦ πατρὸς τοῦ ἑαυτῶν , ὅτι Πολέμωνι ἀδελφὸς οὐδεὶς γένοιτο πώποτε , τῷ πατρὶ τῷ Ἁγνίου , ἀδελφὴ δὲ Φυλομάχη ὁμοπατρία καὶ ὁμομητρία , ἡ μήτηρ ἡ Εὐβουλίδου τοῦ πατρὸς τοῦΦυλομάχης τῆς Σωσιθέου γυναικός 0 .
μαρτυρεῖ συγγενὴς εἶναι καὶ φράτηρ καὶ δημότης Ἁγνίᾳ καὶ Εὐβουλίδῃ , καὶ ἀκούειν τοῦ πατρὸς τοῦ ἑαυτῶν καὶ τῶν ἄλλων συγγενῶν , ὅτι ἀδελφὸς οὐδεὶς ἐγένετο Πολέμωνι τῷ πατρὶ τῷ Ἁγνίου , ἀδελφὴ δ ὁμοπατρία καὶ ὁμομητρία Φυλομάχη ἡ μήτηρ ἡ Εὐβουλίδου τοῦ πατρὸς τοῦ Φυλομάχης τῆς Σωσιθέου γυναικός 0 .
μαρτυρεῖ πάππον εἶναι ἑαυτοῦ Ἀρχίμαχον καὶ ποιήσασθαι ἑαυτὸν υἱόν , καὶ εἶναι αὐτὸν συγγενῆ Πολέμωνι τῷ πατρὶ τῷ Ἁγίου , καὶ ἀκούειν Ἀρχιμάχου καὶ τῶν ἄλλων συγγενῶν , ὅτι ἀδελφὸς οὐδεὶς πώποτ ἐγένετο Πολέμωνι τῷ πατρὶ τῷ Ἁγνίου , ἀδελφὴ δ ὁμοπατρία καὶ ὁμομητρία Φυλομάχη ἡ μήτηρ ἡ Εὐβουλίδου τοῦ πατρὸς τοῦ Φυλομάχης τῆς Σωσιθέου γυναικός 0 .
μαρτυρεῖ τὸν πατέρα τῆς ἑαυτοῦ γυναικὸς Καλλίστρατον ἀνεψιὸν εἶναι ἐκ πατραδέλφων Πολέμωνι τῷ πατρὶ τῷ Ἁγνίου καὶ Χαριδήμῳ τῷ πατρὶ τῷ Θεοπόμπου , τὴν δὲ μητέρα τὴν ἑαυτοῦ ἀνεψιοῦ παῖδα εἶναι Πολέμωνι , καὶ λέγειν τὴν μητέρα τὴν αὑτῶν πρὸς αὑτοὺς πολλάκις , ὅτι Φυλομάχη ἡ μήτηρ ἡ Εὐβουλίδου ἀδελφὴ ἦν Πολέμωνος τοῦ πατρὸς τοῦ Ἁγνίου ὁμοπατρία καὶ ὁμομητρία , καὶ ὅτι ἀδελφὸς οὐδεὶς πώποτε γένοιτο Πολέμωνι τῷ πατρὶ τῷ Ἁγνίου .
τὸ πρότερον , ὦ ἄνδρες δικασταί , ὅτε συνώμοσαν ἀλλήλοις οὗτοι καὶ συστάντες ἠγωνίζοντο πολλοὶ ὄντες πρὸς τὴν γυναῖκα , ἡμεῖς μέν , ὦ ἄνδρες δικασταί , οὔ τε μαρτυρίας ἐγράψαμεν περὶ τῶν ὁμολογουμένων , οὔ τε μάρτυρας προσεκαλεσάμεθα , ἀλλ ᾠόμεθα ταῦτά γε ἀδεῶς ὑπάρχειν ἡμῖν ·
οὗτοι δὲ τά τε ἄλλα πολλὰ καὶ ἀναίσχυντα παρεσκευάσαντο εἰς τὸν ἀγῶνα , καὶ ἔμελεν αὐτοῖς οὐδὲν πλὴν τοῦ ἐξαπατῆσαι ἐν τῷ παρόντι τότε καιρῷ τοὺς δικαστάς , οἵτινες κατεχρῶντο ὡς τῷ Πολέμωνι τῷ πατρὶ τῷ Ἁγνίου τὸ παράπαν οὐδεμία γένοιτο ἀδελφὴ ὁμοπατρία καὶ ὁμομητρία ·
οὕτως ἦσαν ἀναίσχυντοι καὶ βδελυροί , τηλικουτονὶ πρᾶγμα παρακρουόμενοι τοὺς δικαστὰς καὶ οὑτωσὶ περιφανές , καὶ ἐσπούδαζον καὶ ἠγωνίζοντο περὶ τούτου μάλιστα .
ἡμεῖς δέ γε νυνὶ μάρτυρας ὑμῖν τοσουτουσὶ παρεσχήμεθα περὶ τῆς Πολέμωνος ἀδελφῆς , τηθίδος δὲ Ἁγνίου .
τούτῳ δ ὁ βουλόμενος μαρτυρησάτω , ἢ ὡς οὐκ ἦσαν ἀδελφοὶ ὁμοπάτριοι καὶ ὁμομήτριοι Πολέμων καὶ Φυλομάχη , ἢ ὅτι οὐκ ἦν ὁ μὲν Πολέμων υἱός , ἡ δὲ Φυλομάχη θυγάτηρ Ἁγνίου τοῦ Βουσέλου υἱέος , ἢ ὅτι ὁ Πολέμων οὐκ ἦν πατὴρ Ἁγνίου , οὗ ἐστιν ὁ κλῆρος , οὐ δ ἡ ἀδελφὴ ἡ Πολέμωνος Φυλομάχη τηθίς , ἢ ὡς Εὐβουλίδης οὐκ ἦν Φυλομάχης υἱὸς οὐ δὲ Φιλάγρου τοῦ ἀνεψιοῦ τοῦ Ἁγνίου , ἢ ἐκεῖνο ὅτι Εὐβουλίδου τοῦ ἀνεψιοῦ τοῦ Ἁγνίου οὐκ ἔστι Φυλομάχη θυγάτηρ ἡ νῦν ἔτι οὖσα , οὐ δ υἱὸς οὑτοσὶ ὁ παῖς , εἰσπεποιημένος κατὰ τοὺς νόμους τοὺς ὑμετέρους εἰς τὸν Εὐβουλίδου οἶκον , ἢ ὡς ὁ Θεόπομπος ὁ τουτουὶ πατὴρ Μακαρτάτου ἐκ τοῦ οἴκου ἦν τοῦ Ἁγνίου 0 1 2 .
τούτων ὅ τι βούλεταί τις μαρτυρησάτω αὐτῷ .
ἀλλ εὖ οἶδ ὅτι οὐδεὶς οὕτω τολμηρὸς ἔσται οὐ δὲ ἀπονενοημένος ἄνθρωπος .
ὡς δὲ καταφανὲς ὑμῖν ἔσται , ὦ ἄνδρες δικασταί , ὅτι τὸ πρότερον ἀναισχυντοῦντες περιεγένοντο , δίκαιον δὲ οὐδὲν ἔλεγον , ἀναγίγνωσκε τὰς μαρτυρίας , ὅσαι εἰσὶν ἔτι ὑπόλοιποι .
μαρτυρεῖ συγγενὴς εἶναι Πολέμωνι τῷ Ἁγνίου πατρί , καὶ ἀκούειν τοῦ πατρὸς τοῦ ἑαυτοῦ ἀνεψιοὺς εἶναι ἐκ πατραδέλφων Πολέμωνι Φίλαγρόν τε τὸν Εὐβουλίδου πατέρα καὶ Φανόστρατον τὸν Στρατίου πατέρα καὶ Καλλίστρατον τὸν πατέρα τῆς Σωσίου γυναικὸς καὶ Εὐκτήμονα τὸν βασιλεύσαντα καὶ Χαρίδημον τὸν πατέρα τὸν Θεοπόμπου καὶ Στρατοκλέους , καὶ εἶναι τοῖς τούτων υἱέσι καὶ Ἁγνίᾳ ἐν τῷ αὐτῷ γένει Εὐβουλίδην κατὰ τὸν πατέρα τὸν ἑαυτοῦ Φίλαγρον , κατὰ δὲ τὴν μητέρα τὴν ἑαυτοῦ Φυλομάχην νομιζόμενον ἀνεψιὸν εἶναι Εὐβουλίδην Ἁγνίᾳ πρὸς πατρός , ἐκ τηθίδος γεγονότα Ἁγνίᾳ τῆς πρὸς πατρός 0 .
μαρτυροῦσι συγγενεῖς εἶναι Πολέμωνι τῷ πατρὶ τῷ Ἁγνίου καὶ Φιλάγρῳ τῷ πατρὶ τῷ Εὐβουλίδου καὶ Εὐκτήμονι τῷ βασιλεύσαντι , καὶ εἰδέναι Εὐκτήμονα ἀδελφὸν ὄντα ὁμοπάτριον Φιλάγρῳ τῷ πατρὶ τῷ Εὐβουλίδου ·
καὶ ὁπότε ἡ ἐπιδικασία ἦν τοῦ κλήρου τοῦ Ἁγνίου Εὐβουλίδῃ πρὸς Γλαύκωνα , ἔτι ζῆν Εὐκτήμονα , ἐκ πατραδέλφων ἀνεψιὸν ὄντα Πολέμωνι τῷ πατρὶ τῷ Ἁγνίου , καὶ μὴ ἀμφισβητῆσαι Εὐκτήμονα Εὐβουλίδῃ τοῦ κλήρου τοῦ Ἁγνίου , μη δ ἄλλον μηδένα κατὰ γένος τότε .
μαρτυροῦσι τὸν πατέρα τὸν ἑαυτῶν Στράτωνα συγγενῆ εἶναι Πολέμωνι τῷ πατρὶ τῷ Ἁγνίου καὶ Χαριδήμῳ τῷ πατρὶ τῷ Θεοπόμπου καὶ Φιλάγρῳ τῷ πατρὶ τῷ Εὐβουλίδου , καὶ ἀκούειν τοῦ ἑαυτῶν πατρός , ὅτι Φίλαγρος λάβοι γυναῖκα πρώτην μὲν Φυλομάχην ἀδελφὴν Πολέμωνος τοῦ πατρὸς τοῦ Ἁγνίου ὁμοπατρίαν καὶ ὁμομητρίαν , καὶ γενέσθαι Φιλάγρῳ ἐκ μὲν τῆς Φυλομάχης Εὐβουλίδην , ἀποθανούσης δὲ Φυλομάχης ἑτέραν λαβεῖν γυναῖκα Φίλαγρον Τελεσίππην , καὶ γενέσθαι ὁμοπάτριον μὲν ἀδελφὸν Εὐβουλίδῃ Μενεσθέα , ὁμομήτριον δὲ μή 0 ·
καὶ Εὐβουλίδου ἀμφισβητήσαντος τοῦ κλήρου τοῦ Ἁγνίου κατὰ γένος , Μενεσθέα μὴ ἀμφισβητῆσαι τοῦ κλήρου τοῦ Ἁγνίου , μη δ Εὐκτήμονα τὸν ἀδελφὸν τὸν Φιλάγρου , μη δ ἄλλον μηδένα κατὰ γένος πρὸς Εὐβουλίδην τότε 0 .
μαρτυρεῖ τὸν πατέρα τὸν ἑαυτοῦ Ἀρχίμαχον συγγενῆ εἶναι Πολέμωνι τῷ πατρὶ τῷ Ἁγνίου καὶ Χαριδήμῳ τῷ πατρὶ τῷ Θεοπόμπου καὶ Φιλάγρῳ τῷ πατρὶ τῷ Εὐβουλίδου , καὶ ἀκούειν τοῦ πατρὸς τοῦ ἑαυτῶν , ὅτι Φίλαγρος λάβοι γυναῖκα πρώτην μὲν Φυλομάχην ἀδελφὴν Πολέμωνος τοῦ πατρὸς τοῦ Ἁγνίου ὁμοπατρίαν καὶ ὁμομητρίαν , καὶ γενέσθαι ἐκ μὲν Φυλομάχης Εὐβουλίδην , ἀποθανούσης δὲ Φυλομάχης ἑτέραν λαβεῖν γυναῖκα Φίλαγρον Τελεσίππην , καὶ γενέσθαι Φιλάγρῳ ἐκ Τελεσίππης Μενεσθέα , ὁμοπάτριον μὲν ἀδελφὸν Εὐβουλίδῃ , ὁμομήτριον δὲ μή 0 ·
ἀμφισβητήσαντος δὲ Εὐβουλίδου τοῦ κλήρου τοῦ Ἁγνίου κατὰ γένος , Μενεσθέα μὴ ἀμφισβητῆσαι τοῦ κλήρου , μη δ Εὐκτήμονα τὸν ἀδελφὸν τὸν Φιλάγρου , μη δ ἄλλον μηδένα κατὰ γένος πρὸς Εὐβουλίδην τότε 0 .
μαρτυρεῖ τὸν πατέρα τῆς ἑαυτοῦ μητρὸς Καλλίστρατον ἀδελφὸν εἶναι Εὐκτήμονι τῷ βασιλεύσαντι καὶ Φιλάγρῳ τῷ πατρὶ τῷ Εὐβουλίδου , ἀνεψιοὺς δ εἶναι τούτους Πολέμωνι τῷ πατρὶ τῷ Ἁγνίου καὶ Χαριδήμῳ τῷ πατρὶ τῷ Θεοπόμπου , καὶ ἀκούειν τῆς μητρὸς τῆς ἑαυτοῦ , ὅτι ἀδελφὸς οὐ γένοιτο Πολέμωνι τῷ πατρὶ τῷ Ἁγνίου , ἀδελφὴ δὲ γένοιτο ὁμοπατρία καὶ ὁμομητρία Φυλομάχη , καὶ ταύτην λάβοι τὴν Φυλομάχην Φίλαγρος , καὶ γένοιτο ἐξ αὐτῶν Εὐβουλίδης ὁ πατὴρ ὁ Φυλομάχης τῆς Σωσιθέου γυναικός .
ἀναγνῶναι μὲν τὰς μαρτυρίας ταύτας ἐξ ἀνάγκης ἦν , ὦ ἄνδρες δικασταί , ἵνα μὴ τὸ αὐτὸ πάθοιμεν ὅπερ τὸ πρότερον , ἀπαράσκευοι ληφθέντες ὑπὸ τούτων 0 .
πολὺ δὲ σαφέστερον ἔτι αὐτὸς ἑαυτοῦ Μακάρτατος οὑτοσὶ καταμαρτυρήσει , ὅτι οὔ τε Θεοπόμπῳ τῷ πατρὶ τῷ αὑτοῦ οὔ τε αὐτῷ τούτῳ προσήκει οὐδενὸς κληρονομεῖν τῶν Ἁγνίου , γένει ἀπωτέρω ὄντος τοῦ Θεοπόμπου καὶ οὐ δ ἐκ τοῦ αὐτοῦ οἴκου τὸ παράπαν .
εἰ γάρ τις ἀνακρίνοι , ὦ ἄνδρες δικασταί , οὑτοσὶ τίς ἐστιν ὁ ἀμφισβητῶν τῷ παιδὶ τούτῳ τοῦ κλήρου τοῦ Ἁγνίου ;
εὖ οἶδ ὅτι ἀποκρίναιτ ἄν , Μακάρτατος 0 .
τίνος ὢν πατρός 0 ;
θεοπόμπου .
μητρὸς δὲ τίνος 0 ;
ἀπολήξιδος θυγατρὸς Προσπαλτίου , ἀδελφῆς δὲ Μακαρτάτου Προσπαλτίου 0 .
ὁ δὲ Θεόπομπος τίνος ἦν πατρός ;
χαριδήμου .
ὁ δὲ Χαρίδημος τίνος 0 ;
στρατίου .
ὁ δὲ Στρατίος τίνος 0 ;
βουσέλου .
οὑτοσί , ὦ ἄνδρες δικασταί , ἐστιν ὁ Στρατίου οἶκος , ἑνὸς τῶν Βουσέλου υἱέων , καὶ ἔκγονοι οὗτοί εἰσιν Στρατίου , οὓς ὑμεῖς ἀκηκόατε ·
καὶ ἐνταῦθα οὐδαμοῦ ἐστιν οὐδὲν ὄνομα τῶν ἐκ τοῦ οἴκου τοῦ Ἁγνίου , ἀλλ οὐ δὲ παραπλήσιον .
πάλιν δὴ ἀνακρίνω τὸν παῖδα τουτονί , τίς ὢν ἀμφισβητεῖ Μακαρτάτῳ τοῦ κλήρου τοῦ Ἁγνίου .
οὐκ ἂν ἔχοι , ὦ ἄνδρες δικασταί , ἄλλ οὐ δ ὁτιοῦν ἀποκρίνασθαι ὁ παῖς , ἢ ὅτι Εὐβουλίδης 0 .
Εὐβουλίδου τοῦ Ἁγνίου ἀνεψιοῦ 0 .
φυλομάχης , ἣ ἦν Ἁγνίᾳ ἀνεψιοῦ παῖς πρὸς πατρός 0 .
ὁ Εὐβουλίδης δὲ τίνος ἦν πατρός ;
φιλάγρου τοῦ ἀνεψιοῦ τοῦ Ἁγνίου .
φυλομάχης τῆς τηθίδος τῆς Ἁγνίου .
ὁ δ Ἁγνίας τίνος ἦν υἱός ;
πολέμωνος .
ὁ δὲ Πολέμων τίνος 0 ;
ἁγνίου .
ὁ δ Ἁγνίας τίνος 0 ;
οὑτοσὶ ἕτερος οἶκός ἐστιν ὁ Ἁγνίου , ἑνὸς τῶν Βουσέλου υἱέων , καὶ ἐνταῦθ οὐ δ ὁτιοῦν ἔνεστι τὸ αὐτὸ ὄνομα τῶν ἐν τῷ Στρατίου οἴκῳ ὄντων ἐκγόνων , ἀλλ οὐ δὲ παραπλήσιον ·
ἀλλ αὐτοὶ δι αὑτῶν πορεύονται ἐν τῷ οἴκῳ τῷ Ἁγνίου , τὰ ὀνόματα παρ ἀλλήλων παραλαμβάνοντες .
πανταχῇ δὴ καὶ πάντα τρόπον ἐξελέγχονται ἐξ ἑτέρου οἴκου καὶ γένει ἀπωτέρω ὄντες , καὶ οὐ προσῆκον αὐτοῖς κληρονομεῖν οὐδενὸς τῶν Ἁγνίου .
οἷς γὰρ δίδωσιν ὁ νομοθέτης τὴν ἀγχιστείαν καὶ τὴν κληρονομίαν , τούτους ἀναγνώσεται ὑμῖν τοὺς νόμους .
ὅστις ἂν μὴ διαθέμενος ἀποθάνῃ , ἐὰν μὲν παῖδας καταλίπῃ θηλείας , σὺν ταύτῃσιν , ἐὰν δὲ μή , τούσδε κυρίους εἶναι τῶν χρημάτων 0 1 .
ἐὰν μὲν ἀδελφοὶ ὦσιν ὁμοπάτορες 0 ·
καὶ ἐὰν παῖδες ἐξ ἀδελφῶν γνήσιοι , τὴν τοῦ πατρὸς μοῖραν λαγχάνειν 0 ·
ἐὰν δὲ μὴ ἀδελφοὶ ὦσιν ἢ ἀδελφῶν παῖδες , ἐξ αὐτῶν κατὰ τ αὐτὰ λαγχάνειν 0 ·
κρατεῖν δὲ τοὺς ἄρρενας καὶ τοὺς ἐκ τῶν ἀρρένων , ἐὰν ἐκ τῶν αὐτῶν ὦσι , καὶ ἐὰν γένει ἀπωτέρω 0 .
ἐὰν δὲ μὴ ὦσι πρὸς πατρὸς μέχρι ἀνεψιῶν παίδων , τοὺς πρὸς μητρὸς τοῦ ἀνδρὸς κατὰ τ αὐτὰ κυρίους εἶναι 0 .
ἐὰν δὲ μηδετέρωθεν ᾖ ἐντὸς τούτων , τὸν πρὸς πατρὸς ἐγγυτάτω κύριον εἶναι 0 .
νόθῳ δὲ μη δὲ νόθῃ μὴ εἶναι ἀγχιστείαν μή θ ἱερῶν μή θ ὁσίων ἀπ Εὐκλείδου ἄρχοντος .
διαρρήδην λέγει ὁ νόμος , ὦ ἄνδρες δικασταί , οἷς δεῖ τὴν κληρονομίαν εἶναι ·
οὐ μὰ Δί οὐ Θεοπόμπῳ οὐ δὲ Μακαρτάτῳ τῷ Θεοπόμπου υἱεῖ , τοῖς μη δὲ τὸ παράπαν ἐν τῷ οἴκῳ οὖσι τῷ Ἁγνίου 0 .
ἀλλὰ τίνι καὶ δίδωσιν ;
τοῖς ἐκγόνοις τοῖς Ἁγνίου , τοῖς οὖσιν ἐν τῷ οἴκῳ τῷ ἐκείνου 0 .
ταῦτα καὶ ὁ νόμος λέγει , καὶ τὸ δίκαιον οὕτως ἔχει .
οὐ τοίνυν , ὦ ἄνδρες δικασταί , ταῦτα μὲν ἔδωκεν ὁ νομοθέτης τοῖς προσήκουσιν , ἕτερα δὲ οὐ προσέταξεν πολλὰ πάνυ ἐν τῷ νόμῳ , ἃ δεῖ ποιεῖν τοὺς προσήκοντας ἐπάναγκες ·
ἀλλὰ πολλὰ πάνυ ἐστὶν ἃ προστάττει ποιεῖν τοῖς προσήκουσιν , καὶ πρόφασιν οὐδεμίαν δίδωσιν , ἀλλ ἐξ ἀνάγκης δεῖ ποιεῖν .
μᾶλλον δὲ λέγε αὐτὸν τὸν νόμον τὸν πρῶτον .
τῶν ἐπικλήρων ὅσαι θητικὸν τελοῦσιν , ἐὰν μὴ βούληται ἔχειν ὁ ἐγγύτατα γένους , ἐκδιδότω ἐπιδοὺς ὁ μὲν πεντακοσιομέδιμνος πεντακοσίας δραχμάς , ὁ δ ἱππεὺς τριακοσίας , ὁ δὲ ζευγίτης ἑκατὸν πεντήκοντα , πρὸς οἷς αὐτῆς 0 1 2 .
ἐὰν δὲ πλείους ὦσιν ἐν τῷ αὐτῷ γένει , τῇ ἐπικλήρῳ πρὸς μέρος ἐπιδιδόναι ἕκαστον 0 .
ἐὰν δ αἱ γυναῖκες πλείους ὦσι , μὴ ἐπάναγκες εἶναι πλέον ἢ μίαν ἐκδοῦναι τῷ γ ἑνί , ἀλλὰ τὸν ἐγγύτατα ἀεὶ ἐκδιδόναι ἢ αὐτὸν ἔχειν 0 1 2 .
ἐὰν δὲ μὴ ἔχῃ ὁ ἐγγυτάτω γένους ἢ μὴ ἐκδῷ , ὁ ἄρχων ἐπαναγκαζέτω ἢ αὐτὸν ἔχειν ἢ ἐκδοῦναι .
ἐὰν δὲ μὴ ἐπαναγκάσῃ ὁ ἄρχων , ὀφειλέτω χιλίας δραχμὰς ἱερὰς τῇ Ἥρᾳ .
ἀπογραφέτω δὲ τὸν μὴ ποιοῦντα ταῦτα ὁ βουλόμενος πρὸς τὸν ἄρχοντα .
ἃ μὲν λέγει ὁ νόμος , ὦ ἄνδρες δικασταί , ἀκούετε .
ὅτε δὲ τῆς ἐπικλήρου ἔδει ἐπιδικάζεσθαι Φυλομάχης τῆς τουτουὶ μητρὸς τοῦ παιδός , Ἁγνίου δὲ ἀνεψιοῦ παιδὸς οὔσης πρὸς πατρός , ἐγὼ μὲν ἧκον φοβούμενος τὸν νόμον καὶ ἐπεδικαζόμην γένει ὢν ἐγγυτάτω , Θεόπομπος δὲ ὁ Μακαρτάτου πατὴρ οὐ δὲ προσῆλθεν τὸ παράπαν οὐ δὲ ἠμφεσβήτησεν διὰ τὸ μη δ ὁτιοῦν αὐτῷ προσήκειν , καὶ ταῦτα ἐν τῇ ἡλικίᾳ ὢν τῇ αὐτῇ .
καίτοι πῶς οἴεσθε , ὦ ἄνδρες δικασταί , ἄτοπον εἶναι , τῆς μὲν ἐπικλήρου , ἣ ἦν Ἁγνίᾳ ἀνεψιοῦ παῖς πρὸς πατρός , ταύτης μὲν μηδεπώποτε ἀμφισβητῆσαι Θεόπομπον , τὸν δὲ κλῆρον τὸν Ἁγνίου ἀξιοῦν ἔχειν παρὰ τοὺς νόμους ;
τούτων γένοιντ ἂν ἄνθρωποι ἀναισχυντότεροι ἢ μιαρώτεροι 0 ;
ἀναγίγνωσκε καὶ τοὺς ἑτέρους νόμους .
προειπεῖν τῷ κτείναντι ἐν ἀγορᾷ ἐντὸς ἀνεψιότητος καὶ ἀνεψιοῦ , συνδιώκειν δὲ καὶ ἀνεψιοὺς καὶ ἀνεψιῶν παῖδας καὶ γαμβροὺς καὶ πενθεροὺς καὶ φράτερας .
αἰδέσασθαι δέ , ἐὰν μὲν πατὴρ ᾖ ἢ ἀδελφὸς ἢ υἱεῖς , ἅπαντας , ἢ τὸν κωλύοντα κρατεῖν 0 1 .
ἐὰν δὲ τούτων μηδεὶς ᾖ , κτείνῃ δὲ ἄκων , γνῶσι δὲ οἱ πεντήκοντα καὶ εἷς , οἱ ἐφέται , ἄκοντα κτεῖναι , ἐσέσθων οἱ φράτερες , ἐὰν ἐθέλωσι , δέκα 0 ·
τούτους δὲ οἱ πεντήκοντα καὶ εἷς ἀριστίνδην αἱρείσθων 0 .
καὶ οἱ πρότερον κτείναντες ἐν τῷδε τῷ θεσμῷ ἐνεχέσθων .
τοὺς δ ἀπογιγνομένους ἐν τοῖς δήμοις , οὓς ἂν μηδεὶς ἀναιρῆται , ἐπαγγελλέτω ὁ δήμαρχος τοῖς προσήκουσιν ἀναιρεῖν καὶ θάπτειν καὶ καθαίρειν τὸν δῆμον , τῇ ἡμέρᾳ ᾗ ἂν ἀπογένηται ἕκαστος αὐτῶν .
ἐπαγγέλλειν δὲ περὶ μὲν τῶν δούλων τῷ δεσπότῃ , περὶ δὲ τῶν ἐλευθέρων τοῖς τὰ χρήματ ἔχουσιν 0 ·
ἐὰν δὲ μὴ ᾖ χρήματα τῷ ἀποθανόντι , τοῖς προσήκουσι τοῦ ἀποθανόντος ἐπαγγέλλειν 0 .
ἐὰν δὲ τοῦ δημάρχου ἐπαγγείλαντος μὴ ἀναιρῶνται οἱ προσήκοντες , ὁ μὲν δήμαρχος ἀπομισθωσάτω ἀνελεῖν καὶ καταθάψαι καὶ καθῆραι τὸν δῆμον αὐθημερόν , ὅπως ἂν δύνηται ὀλιγίστου ·
ἐὰν δὲ μὴ ἀπομισθώσῃ , ὀφειλέτω χιλίας δραχμὰς τῷ δημοσίῳ .
ὅ τι δ ἂν ἀναλώσῃ , διπλάσιον πραξάσθω παρὰ τῶν ὀφειλόντων ·
ἐὰν δὲ μὴ πράξῃ , αὐτὸς ὀφειλέτω τοῖς δημόταις .
τοὺς δὲ μὴ ἀποδιδόντας τὰς μισθώσεις τῶν τεμενῶν τῶν τῆς θεοῦ καὶ τῶν ἄλλων θεῶν καὶ τῶν ἐπωνύμων ἀτίμους εἶναι καὶ αὐτοὺς καὶ γένος καὶ κληρονόμους τοὺς τούτων , ἕως ἂν ἀποδῶσιν .
ταῦτα πάντα , ὅσα οἱ νόμοι προστάττουσιν τοὺς προσήκοντας ποιεῖν , ἡμῖν προστάττουσιν καὶ ἀναγκάζουσιν ποιεῖν , ὦ ἄνδρες δικασταί .
μακαρτάτῳ δὲ τουτῳὶ οὐδὲν διαλέγονται οὐ δὲ Θεοπόμπῳ τῷ πατρὶ τῷ τούτου ·
οὐ δὲ γάρ εἰσιν ἐκ τοῦ οἴκου τοῦ Ἁγνίου τὸ παράπαν ·
πῶς ἂν οὖν τούτοις τι προστάττοιεν ;
ἀλλ οὗτος , ὦ ἄνδρες δικασταί , πρὸς μὲν τοὺς νόμους καὶ τὰς μαρτυρίας , ἃς ἡμεῖς παρεχόμεθα , δίκαιον οὐ δ ὁτιοῦν ἔχει λέγειν , ἀγανακτεῖ δὲ καὶ δεινά φησι πάσχειν , ὅτι τοῦ πατρὸς τετελευτηκότος ἀγωνίζεται .
ἐκεῖνο δ οὐκ ἐνθυμεῖται Μακάρτατος , ὦ ἄνδρες δικασταί , ὅτι ὁ πατὴρ αὐτοῦ ἄνθρωπος ἦν θνητός , καὶ τετελεύτηκεν μετ ἄλλων πολλῶν καὶ νεωτέρων καὶ πρεσβυτέρων .
ἀλλ εἰ Θεόπομπος τετελεύτηκεν ὁ τουτουὶ πατήρ , οἱ νόμοι οὐ τετελευτήκασιν , οὐ δὲ τὸ δίκαιον , οὐ δ οἱ δικασταὶ οἱ τὴν ψῆφον ἔχοντες 0 .
ἔστιν δ ὁ νῦν ἀγὼν καὶ ἡ διαδικασία οὐκ εἴ τις ἕτερος ἑτέρου πρότερος ἢ ὕστερος τετελεύτηκεν , ἀλλ εἰ μὴ προσήκει ἐξελαθῆναι ἐκ τοῦ οἴκου τοῦ Ἁγνίου τοὺς οἰκείους τοὺς Ἁγνίου , ἀνεψιοὺς ὄντας καὶ ἀνεψιῶν παῖδας Ἁγνίᾳ πρὸς πατρός , ὑπὸ τῶν ἐκ τοῦ Στρατίου οἴκου καὶ μηδὲν προσηκόντων ὥστε κληρονομεῖν τῶν Ἁγνίου , ἀλλὰ γένει ἀπωτέρω ὄντων 0 .
περὶ τούτου νῦν ἐσθ ὁ ἀγών .
ἔτι δὲ σαφέστερον γνώσεσθε , ὦ ἄνδρες δικασταί , καὶ ἐκ τοῦδε τοῦ νόμου , ὅτι Σόλων ὁ νομοθέτης σπουδάζει περὶ τοὺς οἰκείους , καὶ οὐ μόνον δίδωσιν τὰ καταλειφθέντα , ἀλλὰ καὶ προστάγματα ποιεῖται τὰ δυσχερῆ ἅπαντα τοῖς προσήκουσι .
τὸν ἀποθανόντα προτίθεσθαι ἔνδον , ὅπως ἂν βούληται .
ἐκφέρειν δὲ τὸν ἀποθανόντα τῇ ὑστεραίᾳ ᾗ ἂν προθῶνται , πρὶν ἥλιον ἐξέχειν .
βαδίζειν δὲ τοὺς ἄνδρας πρόσθεν , ὅταν ἐκφέρωνται , τὰς δὲ γυναῖκας ὄπισθεν 0 .
γυναῖκα δὲ μὴ ἐξεῖναι εἰσιέναι εἰς τὰ τοῦ ἀποθανόντος μη δ ἀκολουθεῖν ἀποθανόντι , ὅταν εἰς τὰ σήματα ἄγηται , ἐντὸς ἑξήκοντ ἐτῶν γεγονυῖαν , πλὴν ὅσαι ἐντὸς ἀνεψιαδῶν εἰσι 0 ·
μη δ εἰς τὰ τοῦ ἀποθανόντος εἰσιέναι , ἐπειδὰν ἐξενεχθῇ ὁ νέκυς , γυναῖκα μηδεμίαν πλὴν ὅσαι ἐντὸς ἀνεψιαδῶν εἰσίν .
οὐκ ἐᾷ εἰσιέναι οὗ ἂν ᾖ ὁ τετελευτηκώς , οὐδεμίαν γυναῖκα ἄλλην ἢ τὰς προσηκούσας μέχρι ἀνεψιότητος , καὶ πρὸς τὸ μνῆμα ἀκολουθεῖν τὰς αὐτὰς ταύτας 0 .
φυλομάχη τοίνυν ἡ Πολέμωνος ἀδελφὴ τοῦ πατρὸς τοῦ Ἁγνίου οὐκ ἀνεψιὰ ἦν Ἁγνίᾳ , ἀλλὰ τηθίς 0 ·
ἀδελφὴ γὰρ ἦν Πολέμωνος τοῦ πατρὸς τοῦ Ἁγνίου .
Εὐβουλίδης δὲ ὁ υἱὸς ταύτης τῆς γυναικὸς ἀνεψιὸς ἦν πρὸς πατρὸς Ἁγνίᾳ , οὗ ἐστιν ὁ κλῆρος .
τοῦ δ Εὐβουλίδου ἦν θυγάτηρ ἡ τούτου τοῦ παιδὸς μήτηρ .
ταύτας κελεύει τὰς προσηκούσας καὶ παρεῖναι τῇ προθέσει τοῦ τετελευτηκότος καὶ ἐπὶ τὸ μνῆμα ἀκολουθεῖν , οὐ τὴν Μακαρτάτου μητέρα οὐ δὲ τὴν Θεοπόμπου γυναῖκα ·
οὐδὲν γὰρ προσήκουσα Ἁγνίᾳ αὕτη , ἀλλ ἐξ ἑτέρας φυλῆς , Ἀκαμαντίδος , καὶ ἐξ ἑτέρου δήμου , Προσπαλτόθεν , ὥστε τὸ παράπαν οὐ δ ᾔσθετο , ὅτε ἦν τετελευτηκὼς Ἁγνίας 0 .
ὑπεραναίσχυντον δὴ οὗτοι κατασκευάζουσι πρᾶγμα , ὡς ἄρα δεῖ ἡμᾶς καὶ τὰς γυναῖκας τὰς ἡμετέρας τοῦ μὲν σώματος τοῦ Ἁγνίου , ὅτε ἐτετελευτήκει , κληρονόμους εἶναι καὶ ποιεῖν ἅπαντα τὰ νομιζόμενα , ὡς προσήκοντας καὶ γένει ὄντας ἐγγυτάτω , τὸν δὲ κλῆρον οἴεσθαι δεῖν ἔχειν τὸν Ἁγνίου τοῦ τετελευτηκότος Μακάρτατον , ἐκ τοῦ Στρατίου οἴκου ὄντα καὶ ἐκ τῆς Ἀπολήξιδος τοῦ Προσπαλτίου θυγατρός , Μακαρτάτου δὲ ἀδελφῆς .
ἀλλ οὔ τε δίκαιον οὔ θ ὅσιον τοῦτ ἔστιν , ὦ ἄνδρες δικασταί .
ἀνάγνωθι δέ μοι τὰ ἐκ τῆς μαντείας τῆς ἐκ Δελφῶν κομισθείσης παρὰ τοῦ θεοῦ , ἵνα αἴσθησθε ὅτι τ αὐτὰ λέγει περὶ τῶν προσηκόντων τοῖς νόμοις τοῖς τοῦ Σόλωνος .
μΑντΕΙΑ .
ἐπερωτᾷ ὁ δῆμος ὁ Ἀθηναίων περὶ τοῦ σημείου τοῦ ἐν τῷ οὐρανῷ γενομένου , ὅ τι ἂν δρῶσιν Ἀθηναίοις ἢ ὅτῳ θεῷ θύουσιν ἢ εὐχομένοις εἴη ἐπὶ τὸ ἄμεινον ἀπὸ τοῦ σημείου .
συμφέρει Ἀθηναίοις περὶ τοῦ σημείου τοῦ ἐν τῷ οὐρανῷ γενομένου θύοντας καλλιερεῖν Διὶ ὑπάτῳ , Ἀθηνᾷ ὑπάτῃ , Ἡρακλεῖ , Ἀπόλλωνι σωτῆρι , καὶ ἀποπέμπειν Ἀμφιόνεσσι ·
περὶ τύχας ἀγαθᾶς Ἀπόλλωνι ἀγυιεῖ , Λατοῖ , Ἀρτέμιδι , καὶ τὰς ἀγυιὰς κνισῆν , καὶ κρατῆρας ἱστάμεν καὶ χορούς , καὶ στεφαναφορεῖν καττὰ πάτρια ·
θεοῖς Ὀλυμπίοις καὶ Ὀλυμπίαις πάντεσσι καὶ πάσαις , δεξιὰς καὶ ἀριστερὰς ἀνίσχοντας , μνασιδωρεῖν καττὰ πάτρια ·
ἥρῳ ἀρχαγέτᾳ , οὗ ἐπώνυμοί ἐστε , θύειν καὶ δωροτελεῖν καττὰ πάτρια ·
τοῖς ἀποφθιμένοις ἐν ἱκνουμένᾳ ἁμέρᾳ τελεῖν τοὺς ποθίκοντας καττὰ ἁγημένα 0 .
ἀκούετε , ἄνδρες δικασταί , ὅτι τ αὐτὰ λέγει ὅ τε Σόλων ἐν τοῖς νόμοις καὶ ὁ θεὸς ἐν τῇ μαντείᾳ , κελεύων τοῖς κατοιχομένοις ποιεῖν τοὺς προσήκοντας ἐν ταῖς καθηκούσαις ἡμέραις .
ἀλλὰ τούτων οὐδὲν ἔμελεν Θεοπόμπῳ οὐ δὲ Μακαρτάτῳ τουτῳί , ἀλλὰ τοῦτο μόνον , τὰ μὴ προσήκοντα ἑαυτοῖς ἔχειν , καὶ ἐγκαλεῖν ὅτι πολὺν χρόνον ἐχόντων ἑαυτῶν τὸν κλῆρον νυνὶ ἀγωνίζονται .
ἐγὼ δὲ ᾤμην , ὦ ἄνδρες δικασταί , προσήκειν τὸν τ ἀλλότρια ἀδίκως ἔχοντα οὐκ ἐγκαλεῖν , εἰ πλείω χρόνον εἶχεν , ἀλλὰ χάριν εἰδέναι , μὴ ἡμῖν , ἀλλὰ τῇ τύχῃ , ὅτι πολλαὶ καὶ ἀναγκαῖαι διατριβαὶ ἐγένοντο ἐν τῷ μεταξὺ χρόνῳ , ὥστε νῦν περὶ τούτων ἀγωνίζεσθαι .
οὗτοι μὲν οὖν τοιοῦτοί εἰσιν ἄνθρωποι , ὦ ἄνδρες δικασταί , καὶ μέλει αὐτοῖς οὐδὲν οὔ τε τοῦ οἴκου ἐξερημουμένου τοῦ Ἁγνίου οὔ τε τῶν ἄλλων ὅσα παρανομοῦσιν ·
οἵτινές γε , ὦ Ζεῦ καὶ θεοί , τὰ μὲν ἄλλα τί ἄν τις λέγοι περὶ τούτων ;
πολλὰ γὰρ ἂν εἴη λέγειν ·
ἓν δὲ ὃ παρανομώτατον καὶ μιαρώτατον διαπεπραγμένοι εἰσίν , καὶ μάλιστα ἐνδεικνύμενοι ὅτι οὐδὲν αὐτοῖς μέλει πλὴν τοῦ πλεονεκτεῖν ·
οὐ γὰρ ἔφθη Θεόπομπος τὴν ἐπιδικασίαν ποιησάμενος τοῦ κλήρου τοῦ Ἁγνίου τὸν τρόπον τοῦτον ὃν ὑμεῖς ἀκηκόατε , καὶ εὐθὺς ἐνεδείξατο ὅτι τὰ οὐδὲν προσήκοντα ἑαυτῷ ἔχειν ἐνόμιζεν .
ὃ γὰρ ἦν πλείστου ἄξιον ἐν τοῖς χωρίοις τοῖς Ἁγνίου καὶ ἐθαυμάζετο μάλιστα ὑπὸ τῶν προσχώρων καὶ ὑπὸ τῶν ἄλλων ἀνθρώπων , αἱ ἐλᾶαι , ταύτας ἐξώρυττον καὶ ἐξεπρέμνιζον , πλέον ἢ χίλια στελέχη , ὅθεν ἔλαιον πολὺ ἐγίγνετο 0 .
ταύτας οὗτοι ἀπέδοντο ἐκπρεμνίσαντες , καὶ ἀργύριον ὑπέρπολυ ἔλαβον .
καὶ ταῦτ ἐποίουν οὗτοι ἐπιδίκου ὄντος τοῦ κλήρου τοῦ Ἁγνίου κατὰ τὸν νόμον , καθ ὅνπερ οὗτοι τὴν τουτουὶ μητέρα προσεκαλέσαντο .
ὅτι δὲ ταῦτ ἀληθῆ λέγω , καὶ ἐξεπρέμνισαν οὗτοι τὰς ἐλάας ἐκ τῶν χωρίων ὧν Ἁγνίας κατέλιπεν , μάρτυρας ὑμῖν τούτων παρεξόμεθα τούς τε προσχώρους καὶ τῶν ἄλλων οὓς παρεκαλέσαμεν , ὅτ ἐπεμαρτυρόμεθα περὶ τούτων .
μΑΡτΥΡΙΑΙ μαρτυροῦσιν ἀκολουθῆσαι Ἀραφῆνάδε παρακληθέντες ὑπὸ Σωσιθέου εἰς τοὺς Ἁγνίου ἀγρούς , ἐπειδὴ Θεόπομπος ἐπεδικάσατο τοῦ κλήρου τοῦ Ἁγνίου , καὶ ἐπιδεικνύναι αὑτοῖς Σωσίθεον τὰς ἐλάας πρεμνιζομένας ἐκ τοῦ Ἁγνίου ἀγροῦ .
εἰ μὲν τοίνυν , ὦ ἄνδρες δικασταί , τὸν τετελευτηκότα μόνον ὕβριζον ταῦτα διαπραξάμενοι , δεινὰ μὲν ἂν ἐποίουν , ἧττον δέ ·
νῦν δὲ καὶ εἰς ὅλην τὴν πόλιν ταυτὶ ὑβρίκασι καὶ παρανενομήκασιν .
γνώσεσθε δέ , ἐπειδὰν τοῦ νόμου ἀκούσητε .
ἀναγίγνωσκε τὸν νόμον .
ἐάν τις ἐλάαν Ἀθήνησιν ἐξορύττῃ , ἐὰν μὴ εἰς ἱερὸν Ἀθηναίων δημόσιον ἢ δημοτικόν , ἢ ἑαυτῷ χρῆσθαι μέχρι δυοῖν ἐλάαιν τοῦ ἐνιαυτοῦ ἑκάστου , ἢ ἐπὶ ἀποθανόντα δέῃ χρήσασθαι , ὀφείλειν ἑκατὸν δραχμὰς τῷ δημοσίῳ τῆς ἐλάας ἑκάστης , τὸ δὲ ἐπιδέκατον τούτου τῆς θεοῦ εἶναι 0 .
ὀφειλέτω δὲ καὶ τῷ ἰδιώτῃ τῷ ἐπεξιόντι ἑκατὸν δραχμὰς καθ ἑκάστην ἐλάαν .
τὰς δὲ δίκας εἶναι περὶ τούτων πρὸς τοὺς ἄρχοντας , ὧν ἕκαστοι δικασταί εἰσι .
πρυτανεῖα δὲ τιθέτω ὁ διώκων τοῦ αὑτοῦ μέρους .
ὅτου δ ἂν καταγνωσθῇ , ἐγγραφόντων οἱ ἄρχοντες , πρὸς οὓς ἂν ᾖ ἡ δίκη , τοῖς πράκτορσιν , ὃ τῷ δημοσίῳ γίγνεται 0 ·
ὃ δὲ τῇ θεῷ γίγνεται , τοῖς ταμίαις τῶν τῆς θεοῦ .
ἐὰν δὲ μὴ ἐγγράφωσιν , αὐτοὶ ὀφειλόντων 0 .
ὁ μὲν νόμος οὗτος οὕτως ἰσχυρός 0 .
ἐκεῖνο δ ἐνθυμεῖσθε πρὸς ὑμᾶς αὐτούς , ὦ ἄνδρες δικασταί , τί ποτ οἴεσθ ἡμᾶς πάσχειν ἐν τῷ παρεληλυθότι χρόνῳ ὑπὸ τούτων καὶ ὑπὸ τῆς ὕβρεως τῆς τούτων , ὅπου ὑμῶν , πόλεως τηλικαυτησί , κατεφρόνησαν καὶ τῶν νόμων τῶν ὑμετέρων , καὶ ἃ διαρρήδην ἀπαγορεύουσιν οἱ νόμοι μὴ ποιεῖν , οὑτωσὶ καταφρονητικῶς ᾐκίσαντο τὰ χωρία ἃ κατέλιπεν Ἁγνίας .
ὁ δὲ νόμος ἀπαγορεύει μη δ ἐκ τοῦ αὑτοῦ χωρίου τοῦ πατρῴου μηδὲν τούτων ποιεῖν .
πολύ γε αὐτοῖς μέλει ἢ τοῖς νόμοις τοῖς ὑμετέροις πείθεσθαι , ἢ ὅπως μὴ ἐξερημωθήσεται ὁ οἶκος ὁ Ἁγνίου .
ἐγὼ δέ , ὦ ἄνδρες δικασταί , βούλομαι περὶ ἐμαυτοῦ πρὸς ὑμᾶς εἰπεῖν διὰ βραχέων , καὶ ἐπιδεῖξαι ὅτι οὐχ ὁμοίως τούτοις ἐπιμέλειαν ἐποιησάμην τοῦ οἴκου τοῦ Ἁγνίου , ὅπως μὴ ἐξερημωθήσεται .
καὶ αὐτὸς γάρ εἰμι τοῦ γένους τοῦ Βουσέλου .
ἅβρωνος γὰρ τοῦ Βουσέλου υἱέος ἔλαβεν τὴν θυγατριδῆν Καλλίστρατος , Εὐβουλίδου μὲν υἱὸς ὤν , Βουσέλου δ ὑϊδοῦς ·
καὶ ἐκ τῆς Ἅβρωνος θυγατριδῆς καὶ ἐκ Καλλιστράτου τοῦ ἀδελφιδοῦ τοῦ Ἅβρωνος ἐγένετο ἡ μήτηρ ἡ ἡμετέρα .
ἐγὼ δὲ ἐπειδὴ ἐπεδικασάμην τῆς τούτου μητρὸς καὶ ἐγένοντό μοι υἱεῖς μὲν τέτταρες , θυγάτηρ δὲ μία , τὰ ὀνόματα ἐθέμην τούτοις , ὦ ἄνδρες δικασταί , τῷ μὲν πρεσβυτάτῳ τὸ τοῦ πατρὸς τοῦ ἐμαυτοῦ ὄνομα , Σωσίαν , ὥσπερ καὶ δίκαιόν ἐστιν , καὶ ἀπέδωκα τῷ πρεσβυτάτῳ τοῦτο τὸ ὄνομα ·
τῷ δὲ μετ αὐτὸν γενομένῳ τούτῳ ἐθέμην Εὐβουλίδην , ὅπερ ἦν ὄνομα τῷ πατρὶ τῷ τῆς μητρὸς τοῦ παιδὸς τουτουί ·
τῷ δὲ μετὰ τοῦτον Μενεσθέα ἐθέμην  καὶ γὰρ ὁ Μενεσθεὺς οἰκεῖος ἦν τῆς ἐμῆς γυναικός  ·
τῷ δὲ νεωτάτῳ ἐθέμην ὄνομα Καλλίστρατον , ὃ ἦν ὄνομα τῷ πατρὶ τῆς ἐμῆς μητρός .
ἔτι δὲ πρὸς τούτοις καὶ τὴν θυγατέρα ἔδωκα οὐδαμόσε ἔξω , ἀλλὰ τῷ ἀδελφιδῷ τῷ ἐμαυτοῦ , ὅπως , ἐὰν ὑγιαίνωσιν , καὶ οἱ ἐκ τούτων ἐκ τοῦ αὐτοῦ γένους ὦσιν Ἁγνίᾳ .